OKRESNÁ PROKURATÚRA TRNAVA 
Vajanského 22, 918 67 Trnava 1

Číslo: 3 Pv 313/13/2207	Trnava 17.03.2016 
EEČ: 2-21-29-2016

U Z N E S E N I E

Trestná vec:	obv. XXXXX 
Trestný čin:	Prečin Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov 
Rozhodol: 	prokurátorka Okresnej prokuratúry Trnava
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX 70 XXXXX
väzba: nie 
ktorý je trestne stíhaný pre trestný čin:
- Prečin Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov  

sa v skúšobnej dobe, určenej uznesením prokurátora Okresnej prokuratúry Trnava zo dňa 17.3.2016 spisová značka 3Pv313/13/2207  ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

dňa 18.05.2013 o 20.15 hodine v obci XXXXX ako vodič osobného motorového vozidla zn. Škoda Felícia, EČ: TT-175 DZ, pri cúvaní z dvora rodinného domu č. 20, na Jahodnícku cestu nedostatočne skontroloval situáciu za svojim vozidlom, nevšimol si blížiaceho motocyklistu XXXXX, jazdiaceho na motocykli zn. Aprilia Pegaso, EČ: TT-272 AK v smere od Jahodníka do centra obce XXXXX v dôsledku čoho došlo k zrážke zadnej časti osobného motorového vozidla do pravej časti motocykla pričom poškodený XXXXX utrpel zranenia, a to vyvrtnutie ľavého členka, pomliaždenie a vyvrtnutie koreňového kĺbu palca pravej ruky a malú tržnú ranu brady vľavo vyžadujúce si liečbu sopojenú s práceneschopnosťou v trvaní do dvoch týždňov,

Uznesením prokurátora Okresnej prokuratúry Trnava zo dňa 17.3.2016, spisová značka (null) bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	24 mesiacov
 
Odôvodnenie:
Uznesením prokurátorky Okresnej prokuratúry v Trnave zo dňa 25.11.2013,   sp. zn.: 3Pv 313/13/2207-11  bolo podľa § 216 ods. 1 Trestného poriadku podmienečne zastavené trestné stíhanie obvineného XXXXX pre prečin ublíženia na zdraví podľa § 158 Trestného zákona na tom skutkovom základe, ako je to uvedené vo výrokovej  časti tohto uznesenia a súčasne bola obvinenému v zmysle § 216 ods. 2 Trestného poriadku určená skúšobná doba v trvaní                          dvoch rokov, ktorá začala plynúť právoplatnosťou tohto rozhodnutia, t.j. dňom 10.12.2013. Skúšobná doba uplynula dňa 10.12.2015.

Po uplynutí skúšobnej doby bola vyžiadaná správa o povesti na obvineného z miesta bydliska, správa z Okresného riaditeľstva PZ v Trnave a správa z Okresného úradu Trnava. Zároveň bol aktualizovaný odpis z registra trestov obvineného.  Z uvedených materiálov som zistila, že obvinený viedol v skúšobnej dobe podmienečne zastaveného trestného stíhania riadny život, iného trestného činu ani priestupku sa nedopustil. Neboli teda zistené žiadne skutočnosti, ktoré by  bránili vydaniu uznesenia o osvedčení sa. 

Podľa § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Z vyššie uvedených dôvodov som dospela k záveru, že u obvineného  sú splnené zákonné podmienky na rozhodnutie o osvedčení sa v skúšobnej dobe v zmysle § 217 ods. 1 Trestného poriadku a preto som rozhodla tak, ako je to uvedené vo výrokovej časti tohto uznesenia.

	Právoplatnosťou tohto rozhodnutia nastávajú v zmysle § 217 ods. 4 Trestného  poriadku účinky zastavenia trestného stíhania (§ 9 ods. 1 písm. e/ Trestného poriadku).

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

Mgr. Marcela Schmidtová
prokurátorka